b'\n_START_ARTICLE_\nMax I. Dimont\n_START_PARAGRAPH_\nMax Isaac Dimont (12. elokuuta 1912 Helsinki, Suomen suuriruhtinaskunta \xe2\x80\x93 25. maaliskuuta 1992 Saint Louis, Missouri, Yhdysvallat) oli amerikansuomalainen kirjailija ja historioitsija. Dimont muutti Suomesta Yhdysvaltoihin vuonna 1930. H\xc3\xa4n palveli toisessa maailmansodassa Yhdysvaltain tiedustelujoukoissa ja ty\xc3\xb6skenteli sodan j\xc3\xa4lkeen PR- ja henkil\xc3\xb6st\xc3\xb6teht\xc3\xa4viss\xc3\xa4 Saint Louisissa. Dimont kirjoitti viisi juutalaisten historiaa k\xc3\xa4sittelev\xc3\xa4\xc3\xa4 teosta ja kierteli ahkerasti maailmaa luennoimassa aiheesta.'